М-84АС
<s>M-2001 (M-84AS)је најмодернији основни борбени тенк из Србије.</s><s>Тенк је модернизована верзија југословенског тенка М-84.</s>

<s>M-84AS је представила у јавност 2004. године предузеће Југоимпорт-СДПР, под називом „М-84АБ1“.</s><s>Касније је преименован у -{M-84AS}-.</s><s>Развијен је заједно са Русијом, а тенк показује паралеле са савременим руским програмом Т-72М1М за модернизацију тенкова из серије Т-72 који се нуди од 2005. године.</s><s>У нови тенк је уграђен побољшани систем за управљање ватром са интегрисаном дневно-ноћном нишанском справом.</s><s>Постојећи топ замењен је новим, који поред бољих карактеристика омогућава изузетно лаку и брзу замену топовске цеви у пољским условима.</s><s>Нови тенк има могућност испаљивања противоклопне ракете са ласерским навођењем кроз цев топа чиме је омогућено прецизно дејство по непријатељским циљевима на даљинама до 6 -{km}-.</s><s>У борбени комплет тенка уведен је нови поткалибарни пројектил са језгром од тешког метала, као и пројектил са вишеструком кумулативном бојевом главом, чији је основни задатак борба против савремених тенкова заштићених вишеслојним оклопима.</s><s>Због све веће пробојне моћи савремених противоклопних средстава нови тенк М-84АБ1 опремљен је реактивним оклопом који пружа заштиту и против савремених тандем-кумулативних пројектила.</s><s>Осим повећане оклопне заштите, нови тенк опремљен је и савременим електрооптичким системом за заштиту од дејства жично и ласерски навођених противоклопних ракета.</s>

<s>-{M-84AS}- је веома сличан тренутно најмодернијем руском борбеном тенку Т-90С.</s><s>Првобитни назив за ову серију је Т-72БУ, али је након рата САД против Ирака преименован из маркетиншких разлога у Т-90.</s><s>У односу на Т-90С, -{M-84AS}- је бржи и покретнији, док Т-90С има јачи оклоп.</s>

<s>У Србији је планирано да се постојећи М-84 војске Србије после 2010. модернизују на -{M-84AS}- верзију.</s><s>Тенк, односно модернизација, је такође понуђена Кувајту, али је Кувајт дао предност за модернизацију својих М-84 хрватској верзији М-95 Дегман, пошто се важни делови -{M-84AS}- попут штора-система производе у Русији.</s>

<s>Технички подаци 
 Посада: 3 члана (командир, нишанџија и возач) 
 Борбена маса: 45 т 
 Дужина са топом: 9.53 -{m}- 
 Дужина тела: 6.86 -{m}- 
 Ширина: 3.73 -{m}- 
 Висина: 2.23 -{m}- 
 Мотор: 
 В-46-ТК или В-46-ТК1 
 Снага мотора: 1000 КС (В-46-ТК) или 1200 КС (В-46-ТК1)
 Специфична снага: 16.3 kW/t (В-46-ТК) или 19.6 kW/t (В-46-ТК1) 
 Макс. брзина: 65 -{km/h}- (В-46-ТК) или 72 -{km/h}- (В-46-ТК1) 
 Борбени радијус: 500-650 -{km}- по путу
 Снага/тежина: ~22.72 кс/т 
 Специфични притисак на подлогу: 0.88 кг/цм²
 Наоружање: 
 топ 2А46М калибар 125 -{mm}- 
 ПАМ М-87, калибра 12.7 -{mm}- 
 спрегнути митраљез М-86, калибра 7.62 -{mm}- 
 Борбени комплет: 
 36 граната (22 у пуњачу), калибра 125 -{mm}- 
 5-6 противоклопне ракете 9М119М Рефлекс 
 300 метака 12.7 -{mm}- 
 1750 метака 7.62 -{mm}- 
 Оклоп 
 еквивалента хомогене панцирне плоче од 700-730 -{mm}- за APFSDS и 1100-1300 -{mm}- за HEAT тип пројектила
 (упоређење М-84: 450 -{mm}- за APFSDS и 600 -{mm}- за HEAT, Т-90С: 850-880 -{mm}- за APFSDS и 1100-1300 -{mm}- за HEAT)</s>

<s>Корисници 
  - око 10 у склопу модернизације тенкова М-84.</s>

<s>Извори</s>

<s>Спољашње везе 
 М-84АБ1/М-2001 у „Одбрани“ (.pdf, српски)
 М-2001 на сајту Српски оклоп  (српски)
 Информације о систему штора (енглески)</s>

